Dunja Jutronić
<s>Dunja Jutronić (Split, 1943.), hrvatska je lingvistkinja.</s>

<s>Život i djelo</s>

<s>Rođena je u Splitu 1943. godine.</s><s>Engleski jezik i književnost diplomirala je na Filološkom fakultetu u Beogradu, a poslijediplomski studij na Pennsylvania State University završila je 1969. godine, gdje je dvije godine kasnije i doktorirala na tamošnjem Odsjeku za lingvistiku.</s><s>Nakon povratka iz SAD-a zaposlila se u Institutu za lingvistiku Sveučilišta u Zagrebu, a zatim na Odsjeku za engleski jezik i književnost na Filozofskom fakultetu u Zadru 1973-1993, gdje je stekla i naziv redovnog profesora.</s><s>Potom je radila na Odsjeku za engleski jezik Sveučilišta u Mariboru, gdje je bila predstojnica istoga Odsjeka.</s><s>Nekoliko puta je koristila Fulbrightovu stipendiju, te predavala na mnogim sveučilištima u SAD-u (Yale, Stanford, Cornell).</s><s>U Interuniverzitetskom centru u Dubrovniku vodila je ljetni tečaj "Filozofija lingvistike".</s><s>Objavila je preko stotinu lingvističkih radova.</s><s>Područje interesa Dunje Jutronić su teorijska lingvistika, urbana dijalektologija i filozofija jezika.</s><s>Članica je Hrvatskoga društva za primijenjenu lingvistiku, Hrvatskoga društva za analitičku filozofiju, članica je uredništva časopisa Jezikoslovlje i Croatian Journal of Philosophy kao i Udruge za zaštitu splitske čakavštine Marko Uvodić Splićanin – Katedra čakavskog sabora.</s><s>Potpisnica je Deklaracije o zajedničkom jeziku Hrvata, Srba, Bošnjaka i Crnogoraca iz 2017. godine.</s>

<s>Zanimljivosti</s>

<s>Sredinom 20. stoljeća osvojila je titulu juniorske prvakinje Jugoslavije u troboju (trčanje, skok u vis, kugla).</s><s>Davno osvojena titula važna je zbog toga što njen rekord nikada nije nadmašen.</s><s>U 21. stoljeću aktivno sudjeluje u takmičenjima plivačkih maratona.</s>

<s>Publikacije (izbor)</s>

<s>Izvori</s>

<s>Vanjske poveznice
 Publikacije Dunje Jutronić na ResearchGate
 Dunja Jutronić u katalogu Kongresne biblioteke
 Djela čiji je autor Dunja Jutronić u međunarodnoj normativnoj datoteci VIAF</s>

<s>Hrvatski jezikoslovci
Filolozi
Životopisi, Split
Hrvatski atletičari
Hrvatski plivači</s>

